open-index/open-wikipedia-markdown huggingface dataset:
வேதநாராயண பெருமாள் கோயில், திருநாராயணபுரம்

**வேதநாராயணப் பெருமாள் கோயில்** (Vedanarayana perumal temple) என்பது இந்தியாவின் தமிழ்நாட்டின் திருச்சிராப்பள்ளி மாவட்டத்தில் அமைந்துள்ள ஒரு பெருமாள் கோயில் ஆகும். இது வேதநாராயணனாக -  விஷ்ணுவிற்காக  அர்ப்பணிக்கப்பட்டுள்ளது.

இங்கு, மகாவிஷ்ணு *நான்கு [[வேதம்|வேதங்களைத்]]*  தலையணையாகக் கொண்டு சாய்ந்த நிலையில் பிரம்மாவுக்கு வேதங்களைக் கற்பித்து அருள்பாலிக்கிறார். இந்த கட்டிடம் திராவிட கட்டிடக்கலை பாணியில் கட்டப்பட்டுள்ளது, இது இடைக்கால சோழர்கள் மற்றும் விஜயநகர மன்னர்களால் கட்டப்பட்டதாக நம்பப்படுகிறது.  தினசரி ஆறு சடங்குகள் மற்றும் 12 ஆண்டு விழாக்கள் இங்கு நடத்தப்படுகின்றன, இதில் தமிழ் மாதமான *[[சித்திரை]]<nowiki/>யில்* (மார்ச்-ஏப்ரல்) கொண்டாடப்படும் தேர் திருவிழா மிகவும் முக்கியமானது. கோவில் காலை 6 மணி முதல் இரவு 7:30 மணி வரை திறந்திருக்கும். இது தமிழ்நாடு அரசின் இந்து சமய மற்றும் அறநிலையத் துறையால் பராமரிக்கப்பட்டு நிர்வகிக்கப்படுகிறது. 

## புராணம்
ஒருமுறை பிரம்மா உயிர்கள் எல்லாவற்றையும் படைத்ததால் அகங்காரம் கொண்டார். மஹா விஷ்ணு அவருக்கு பாடம் கற்பிக்க விரும்பினார், அதனால் அவர் விஸ்வகர்மாவின் உதவியுடன் ஒரு அபிமான சிலையை உருவாக்கினார்,  பிரம்மா, இந்த அற்புதமான சிலையை யாரால் உருவாக்க முடியும் என்று  ஆச்சரியப்பட்டார். மகா விஷ்ணு பிரம்மாவை வேதங்களை மறக்கச் செய்தார். எனவே பிரம்மா விஷ்ணுவிடம் சென்று உதவிக்காக மன்றாடினார், பின்னர் மகா விஷ்ணு, பிரம்மாவின் அகங்காரத்தைப் போக்கி, நான்கு வேதங்களையும் தலையணையாக வைத்து பிரம்மாவிடம் விரிவாக விளக்கினார் என்று புராணம் தெரிவிக்கிறது.
## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள பெருமாள் கோயில்கள்
பகுப்பு:வைணவ தலங்கள்
இருமுறைவேளைப் பள்ளி

**இருமுறைவேளைப் பள்ளி** (Double shift school) என்பது இரண்டு வேளைகளில் இயங்கும் ஒரு வகைப் பள்ளியாகும், ஒரு குழு மாணவர்கள் ஒரு நாளின் ஆரம்பத்திலும், இரண்டாவது குழு பிற்பகுதியிலும் கல்வி பயில்கின்றனர்.  கட்டிடங்கள் போதுமான அளவில் இல்லாத சமயத்திலும் மாணவர்களின் எண்ணிக்கையினை அதிகரிப்பதனை நோக்கமாகக் கொண்டுள்ளது. மாணவர்களின் எண்ணிக்கை அதிகமாக இருக்கும் சமயங்களில் கற்றலின் நேரத்தைக் குறைக்காமல் இருவேளைப் பள்ளி முறைகள் பின்பற்றப்படலாம். 

## சான்றுகள்

பகுப்பு:பள்ளி வகைகள்
வால்போனே

thumb| ஆப்ரே பியர்ட்ஸ்லியின் 1898 ஆம் ஆண்டு ''வோல்போனே'' பதிப்பிற்கான ஒர் விளக்கம்.
**வால்போனே** (*Volpone*) என்பது ஆங்கில நாடக ஆசிரியர் பென் ஜான்சனின் நகைச்சுவை நாடகமாகும். இது முதன்முதலில் 1605-1606-இல் எழுதப்பட்டது. இது நகர நகைச்சுவை மற்றும் விலங்குகளைக்கொண்டு எழுதப்படும் கட்டுக்கதையின் கூறுகளை விவரிக்கின்றது. பேராசை மற்றும் காமத்தை அதிகமாக நையாண்டி செய்யும் இந்த நாடகம் ஜான்சனின் மிகவும் அதிகமாக அரங்கேற்றப்பட்ட நாடகமாக உள்ளது. மேலும் ஜேகோபியன் கால நகைச்சுவை நாடகங்களில் இது ஒரு சிறந்த நகைச்சுவை நாடகமாக கருதப்படுகிறது. 

## கதாபாத்திரங்கள்
thumb| தாமஸ் ஹல், வோல்டோராக, 1780

* வால்போனே (தந்திரக்கார நரி) - ஒரு பேராசை கொண்ட  மற்றும் பணக்கார குழந்தை இல்லாத வெனிஸ் நகரத்தை சேர்ந்த *பெரிய மனிதர்*
* மோஸ்கா (ஈ) - அவரது வேலைக்காரன்
* வோல்டோர் (கழுகு) - ஒரு வழக்கறிஞர்
* கார்பாசியோ (காக்கை) - ஒரு பேராசை கொண்ட பழைய கஞ்சன்
* பொனாரியோ - கோர்பாசியோவின் மகன்
* கோர்வினோ (கரியன் காகம்) - ஒரு வணிகர்
* செலியா - கோர்வினோவின் மனைவி
* சர் பொலிடிக் உட் பி - அபத்தமான ஆங்கிலேயர்
* லேடி உட்பி(கிளி) - ஆங்கில பெண்மணி மற்றும் சர் பொலிடிக் உட் பியின் மனைவி
* பெரெக்ரின் ("பில்கிரிம்") - மற்றொரு, மிகவும் நுட்பமான, ஆங்கிலப் பயணி
* நானோ - ஒரு குள்ளன், வால்போனின் துணை
* ஆண்ட்ரோஜினோ - ஒரு ஹெர்மாஃப்ரோடைட், வோல்போனின் துணை
* காஸ்ட்ரோன் - ஒரு திருநங்கை, வோல்போனின் துணை
* அவகேடோரி - வெனிஸின் நீதிபதிகள்

thumb| பிதுஜ்ஜில் தயாரிப்பு, 1940.

## மேற்கோள்கள்

பகுப்பு:நாடகம்
பகுப்பு:ஆங்கில நாடகங்கள்
பகுப்பு:நகைச்சுவை நாடகம்
மறைப்பணிப் பள்ளி

ஒரு **மிஷன்** **பள்ளி** அல்லது **மறைப்பணிப்** **பள்ளி** என்பது மறைப்பணியாளார்களால் உருவாக்கப்பட்டு நடத்தப்படும் ஒரு மதப் பள்ளியாகும். மறைப்பணிப் பள்ளி பொதுவாக குடியேற்றவியக் காலத்தில் உள்ளூர் மக்களை மேலைமயமாக்கும் நோக்கங்களுக்காகப் பயன்படுத்தப்பட்டது. இவை ஒருநாள் பள்ளிகளாகவோ அல்லது உறைவிடப் பள்ளிகளாகவோ இருக்கலாம் ( கனேடிய இந்திய குடியிருப்புப் பள்ளி அமைப்பில் உள்ளது போல).

மறைப்பணிப் பள்ளிகள் 16 ஆம் நூற்றாண்டின் முற்பகுதியில் இந்தியாவில் நிறுவப்பட்டன.   20 ஆம் நூற்றாண்டின் பிற்பகுதி வரை பல கண்டத்திலும்  நீடித்தன.

உள்ளூர் மக்களிடையே கிறிஸ்தவத்தைப் பரப்புவதற்கு புதிய ஆசிரியர்களையும் மதத் தலைவர்களையும் உருவாக்கும் நோக்கத்துடன் அதிகமான மத அணுகுமுறையைக் கொண்டிருந்தன.  அவர்கள் கல்வி மற்றும் தொழில்சார் பயிற்சிகளை உள்ளூர் மக்களுக்கு வழங்கினர், மேலும் உள்ளூர் மக்களின் பாரம்பரிய நடைமுறைகளைப் பரவலாக ஊக்கப்படுத்தினர்.  சில சமயங்களில் இந்தப் பள்ளிகள் அரசாங்க நிதியுதவி பெற்றன, உதாரணமாக அமெரிக்காவில் ஐக்கிய அமெரிக்காவிலுள்ள தொல்குடி அமெரிக்க மக்களுக்குக் கல்வி கற்பிக்க அரசுப் பள்ளிகளை நிறுவுவதற்குத் தேவையான பெரும் தொகையை வழங்குவதற்கு காங்கிரசுக்கு நாட்டம் குறைவாக இருந்தபோது அரசு நிதியுதவி அளித்தது. 

## சான்றுகள்

பகுப்பு:பள்ளி வகைகள்
கோபால்தாசு சங்கர்லால் அகர்வால்

**கோபால்தாசு சங்கர்லால் அகர்வால்**  (*Gopaldas Shankarlal Agrawal*)  இந்தியாவைச் சேர்ந்த ஓர் அரசியல்வாதியாவார். 13 ஆவது மகாராட்டிர சட்டமன்றத்தில் இவர் உறுப்பினராக இருந்தார்.  கோந்தியா சட்டமன்றத் தொகுதியை பிரதிநிதித்துவப்படுத்துகிறார். 2019 ஆம் ஆண்டு நடைபெற்ற மகாராட்டிர சட்டப் பேரவைத் தேர்தலுக்கு முன்னதாக இவர் பாரதிய சனதா கட்சியில் சேர்ந்தார்.   மூன்றாவது முறையாக சட்டமன்ற உறுப்பினராகத் தேர்ந்தெடுக்கப்பட்டுள்ளார். 2013  ஆம் ஆண்டு டிசம்பர் மாதம்  9 முதல் 20 வரை நாக்பூரில் நடைபெற்ற சட்டசபையின் குளிர்கால கூட்டத்தொடரின் போது ஒரு கேள்வி கூட கேட்காதவர்களில் அகர்வாலும் ஒருவர் என்பது தகவல் அறியும் உரிமை சட்டக்  கேள்வியில் தெரியவந்துள்ளது  சொந்த அரசாங்கத்திற்கு எதிராக இவர் தாக்கல் செய்த பொதுநல மனுவில், கோந்தியாவில்  மருத்துவக் கல்லூரி தொடங்குவது தொடர்பாக தேவையான நடவடிக்கைகள் தொடர்பாக, 19 பிப்ரவரி 2014 வரையிலான காலக்கெடுவை அரசாங்கத்தால் சந்திக்க முடியவில்லை.  இது இந்திய மருத்துவக் குழுவின்  முன்மொழிவை நிராகரித்ததாகக் கூறப்படுகிறது.

## மேற்கோள்கள்

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:மகாராட்டிர அரசியல்வாதிகள்
பகுப்பு:மகாராட்டிர சட்டமன்ற உறுப்பினர்கள்
டேவிட் ஜான் ஆச்செசன்

**டேவிட் ஜான் ஆச்செசன்**(*David John Acheson*) ( பிறப்பு 1946) என்பவர் ஆக்சுபோர்டு பல்கலைக் கழகத்துடன் இணைக்கப்பட்டுள்ள ஜீசசு  கல்லூரியில் பயன்பாடு கணிதவியலில் ஆய்வு செய்த பிரித்தானியக் கனிதவியலாளர் ஆவார்.

டேவிட் ஜான் ஆச்செசன் இலண்டனின் துணைநகரமான ஐகேட்டு நகரத்தில் பள்ளிப் படிப்பையும், இலண்டன் கிங்சு கல்லூரியில் கணிதம் மற்றும் இயற்பியல் பிரிவில் 1967 ஆம் ஆண்டில் இளநிலை பட்டமும் படித்தார். மேலும் கிழக்கு ஏஞ்சலியா பல்கலைக்கழகத்தில் 1971 ஆம் ஆண்டில் முனைவர் பட்டம் பெற்றார்..1977 ஆம் ஆண்டு ஆக்சுபோர்டு ஜீசசுக்  கல்லூரியில் கணித விரிவுரையாளராக நியமிக்கப்பட்டார் மற்றும் 2008 ஆம் ஆண்டில் கூட்டு முயற்சியில் பன்னாட்டு ஆசிரியராக ஆனார். இவர் கணிதக் கூட்டமைப்பின் தலைவராக 2010 முதல் 2011 வரை பணியாற்றினார்.இவருக்கு 2013 ஆம் ஆண்டில் கிழக்கு ஏஞ்சலியா பல்கலைக்கழகத்தில் கௌரவ முனைவர் பட்டம் வழங்கப்பட்டது.

ஆரம்ப காலங்களில் வேளாண்மை. புவியமைப்பியல், வான் இயற்பியலில் பாய்ம இயக்கவியல் பற்றிய ஆய்வுகளில் ஈடுபட்டிருந்தார். இவரது ஆய்வு 1972 ஆம் ஆண்டின் தொடக்கத்தில் கண்டுபிடிக்கப்பட்ட காந்தப் புலத்தில் 'இயற்பியல் புலச் சரிவு' நிலையற்ற தன்மை சுழலும் திரவம் பற்றியதாகும்.  1976 ஆம் ஆண்டில் நிலையான அமைப்பில் அலை மேல் பிரதிபலிப்பு (I.e பிரதிபலிப்பு குணகமானது ஒன்றை விட அதிகமாக இருக்கும்) என்பது இவரது கண்டுபிடிப்புகளில் முதல் உதாரணமாகும். 
## மேற்கோள்கள்

பகுப்பு:1946 பிறப்புகள்
பகுப்பு:வாழும் மக்கள்
பகுப்பு:பாய்ம இயக்கவியலாளர்கள்
இண்டியம் பெர்குளோரேட்டு

**இண்டியம் பெர்குளோரேட்டு** (*Indium perchlorate*) என்பது In(ClO4)3 என்ற   மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெர்குளோரிக்கு அமிலத்தின் இண்டியம் உப்பாக இது வகைப்படுத்தப்படுகிறது.

## தயாரிப்பு
இண்டியம்(III) ஐதராக்சைடை பெர்குளோரிக்கு அமிலத்தில் கரைத்தால் இண்டியம் பெர்குளோரேட்டு உருவாகும். 
::In(OH)3 + 3HClO4 -> In(ClO4)3 + 3H2O

## இயற்பியல் பண்புகள்
இண்டியம்(III) பெர்குளோரேட்டு நிறமற்ற படிகங்களாக உருவாகிறது. இது தண்ணீர் மற்றும் எத்தனாலில் கரையும். இச்சேர்மம் In(ClO4)3•8H2O என்ற ஒரு படிக நீரேற்றை உருவாக்குகிறது. 80 °செல்சியசு வெப்பநிலையில் தன் சொந்த படிகமயமாக்கல் நீரில் இது உருகும். மேலும் இந்த எண்ணீரேற்று உப்பு எளிதில் எத்தனால் மற்றும் அசிட்டிக் அமிலத்தில் கரையும். 

## மேற்கோள்கள்

பகுப்பு:இண்டியம் சேர்மங்கள்
பகுப்பு:பெர்குளோரேட்டுகள்
4-வினைல்வளையயெக்சீன்

**4-வினைல்வளையயெக்சீன்** (*4-Vinylcyclohexene*) என்பது C8H12 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதன் கட்டமைப்பில் வளையயெக்சீன் வளையத்தின் 4-நிலையுடன் வினைல் குழு இணைக்கப்பட்டிருக்கும். இது நிறமற்ற ஒரு திரவமாகும். தோற்றுரு கவியா சமச்சீர் என்றாலும்  இது முக்கியமாக நடுநிலைச் சேர்மமாகப் பயன்படுத்தப்படுகிறது. 4-வினைல்வளையயெக்சீன் சேர்மம், வினைல்வளையயெக்சீன் ஈராக்சைடு தயாரிப்பதற்கான ஒரு முன்னோடிச் சேர்மமாகும்.
 
## தயாரிப்பு
இது டையீல்சு-ஆல்டர் வினையில் பியூட்டா-1,3-டையீனின் இருபடியாதல் வினை மூலம் தயாரிக்கப்படுகிறது. 1.3 - 100 மெகாபாசுக்கல் அழுத்தத்தில் 110 - 425 ° செல்சியசு வெப்பநிலையில் ஒரு வினையூக்கியின் முன்னிலையில் இவ்வினை நடத்தப்படுகிறது. சிலிக்கான் கார்பைடு மற்றும் தாமிரம் அல்லது குரோமியம் உப்புகளின் கலவையானது இவ்வினையில் வினையூக்கியாகப் பயன்படுத்தப்படுகிறது.  1,5-வளைய ஆக்டாடையீன் இங்கு ஒரு போட்டி தயாரிப்பாகும். 
:

## பாதுகாப்பு
மனிதர்களுக்கு புற்று நோயைக் கொடுக்கும் ஒரு வேதிச் சேர்மமாக இது வகைப்படுத்தப்படுகிறது.

## மேற்கோள்கள்

பகுப்பு:வினைல் சேர்மங்கள்
பகுப்பு:வளைய எக்சீன்கள்
ஓரகத்தனிமப் பகுப்பு

வலது|thumb| வெப்ப அயனியாக்கம் மூலம் ஓரிடத்தான் விகித பகுப்பாய்வில் காந்தப் பிரிவு பொருண்மை அலைமாலைமானிக்கருவி பயன்படுத்தப்படுகிறது.
**ஓரகத்தனிமப் பகுப்பு** (*Isotope fractionation*) என்பது ஓரகத்தனிமங்களில் ஒப்பீட்டளவில் மிகுதியான ஓரகத்தான்களை ஓரகத்தனிம புவி வேதியியல் மற்றும் பிற துறைகளில் சாதகமாகப் பயன்படுத்தப்படும் நிகழ்வுகளைக் கொண்டு பகுக்கும் செயல்முறைகளை விவரிக்கிறது. பொதுவாக, ஒரே தனிமத்தின் நிலையான ஓரிடத்தான்களில் கவனம் செலுத்தப்படுகிறது. ஐசோடோப்புகளின் விகிதங்களை அளவிடுவதற்கு ஓரிடத்தனிம-விகித பொருண்மை அலைமாலைமானி அல்லது கீழ் குவிவு வளைவு அலைமாலைமானியைப் பயன்படுத்தி ஓரிடத்தனிமப் பகுப்பை ஓரிடத்தனிமப்  பகுப்பாய்வு மூலம் அளவிட முடியும், இது புவி வேதியியல் மற்றும் உயிரியல் அமைப்புகளைப் புரிந்துகொள்வதற்கான முக்கிய கருவியாகும். எடுத்துக்காட்டாக, உயிர்வேதியியல் செயல்முறைகள் உயிரியில் இணைக்கப்பட்ட நிலையான கார்பன் ஓரிடத்தனிமங்களின் விகிதங்களில் மாற்றங்களை ஏற்படுத்துகின்றன.

## வரையறை
*A* மற்றும் *B ஆகிய* இரண்டு பொருட்களுக்கு இடையேயான நிலையான ஓரிடத்தனிமங்கள் பகிர்வு ஓரிடத்தனிமப் பின்னக் காரணி (ஆல்ஃபா) மூலம் வெளிப்படுத்தப்படலாம்:

: 

இதில் *R* என்பது கனமான மற்றும் இலேசான ஓரிடத்தனிமங்களின் விகிதம் (எ.கா. 2H/ 1 H அல்லது 18O/16O). ஆல்பாவின் மதிப்புகள் 1 க்கு மிக அருகில் இருக்கும்  

## வகைகள்
நான்கு வகையான ஓரிடத்தனிம பின்னங்கள் உள்ளன (அவற்றில் முதல் இரண்டு பொதுவாக மிக முக்கியமானவை): சமநிலை பின்னம், இயக்கவியல் பின்னம், நிறை-தனித்த பின்னம் (பொருண்மை-சார்ந்ததல்லாத பின்னம்) மற்றும் நிலையற்ற இயக்க ஓரிடத்தனிம பின்னம்  ஆகியவை ஆகும்.

## உதாரணமாக
ஓரிடத்தனிம பின்னம் ஒரு நிலை மாறுதலின் போது நிகழ்கிறது, சம்பந்தப்பட்ட மூலக்கூறுகளில் இலேசான மற்றும் கனமான ஓரிடத்தனிமங்களின் விகிதம் மாறும்போது. நீராவி ஒடுங்கும்போது (ஒரு சமநிலைப் பின்னம் ), கனமான நீர் ஓரிடத்தான்கள் ( 18O மற்றும் 2H) திரவ நிலையில் செறிவூட்டப்படுகின்றன, அதே நேரத்தில் இலகுவான ஓரிடத்தான்கள் ( 16O மற்றும் 1H) நீராவி நிலையை நோக்கிச் செல்கின்றன. 

## மேலும் காண்க

* ஓரிடத்தான்களைப் பிரித்தெடுத்தல்

## மேற்கோள்கள்

பகுப்பு:வேதியியல்
பகுப்பு:ஓரிடத்தான்கள்
மேபல் ரெபெல்லோ

**மேபல் ரெபெல்லோ** (*Mabel Rebello*) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டில் இவர் பிறந்தார்.  இந்திய தேசிய காங்கிரசு கட்சியின் உறுப்பினரான இவர் இந்திய நாடாளுமன்றத்தின் மேலவையான மாநிலங்களவையில் சார்க்கண்டு மாநிலத்தை பிரதிநிதித்துவப்படுத்துகிறார்.

மேபல் ரெபெல்லோ இந்திய அரசின் சிறுபான்மையினருக்கான தேசிய ஆணையத்தின் உறுப்பினராக இருந்தார். 2016 ஆம் ஆண்டில் தனது பதவிக் காலத்தை நிறைவு செய்தார்.

## அரசியல் வாழ்க்கை
காங்கிரசு கட்சியின் விவகாரங்களை இயக்கி, சோனியா காந்திக்கு பல துறைகளில் உதவிய பின்னணி மூளையாக மாபெல் இருந்தார்.

பாராளுமன்ற உறுப்பினராக இருந்தபோது, சிறுபான்மையினராக இருக்கும்  கிறித்தவர்கள் மீதான அட்டூழியங்களின் போது, பெரும்பான்மை இந்துக்கள் மதச்சார்பற்றும் பரந்த மனப்பான்மை கொண்டவர்களாகவும் இருப்பதால், விளிம்புநிலை குழுக்கள் பிரச்சினைகளை உருவாக்குகின்றன என்று மேபல் ரெபெல்லோ  கூறினார்.

## மேற்கோள்கள்

## புற இணைப்புகள்
* Profile on Rajya Sabha website

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மத்தியப் பிரதேச அரசியல்வாதிகள்
அவுந்த் மாநிலம்

**அவுந்த் மாநிலம்** (*Aundh State*) என்பது பிரித்தானியப் பேரரசு ஆட்சியின் போது பம்பாய் மாகாணத்தின் தக்காண முகமை பிரிவில், மராட்டிய சமஸ்தானமாக இருந்தது. அவுந்த் அதன் தலைநகரமாக இருந்தது. 1941 இல் 88,762 மக்கள்தொகையுடன் 1298 சதுர கிலோமீட்டர் பரப்பளவை அவுந்த் மாகாணம் உள்ளடக்கி இருந்தது 

## வரலாறு
அவுந்த் என்பது சத்திரபதி சம்பாஜி, சத்திரபதி இராஜாராம் ஆகியோரின் ஆட்சியின் போது மராட்டியப் பேரரசின் தளபதியாகவும், நிர்வாகியாகவும், பின்னர் பிரதிநிதியாகவும் இருந்த பரசுராம் பந்த் பிரதிநிதி என்பவருக்கு சத்ரபதி சாம்பாஜி வழங்கிய சாகிர் ஆகும்.  1700-1705 காலகட்டத்தில் முகலாயர்களிடமிருந்து பன்காலா கோட்டை, அஜிங்க்யதாரா (சதாரா), பூபால்காட் கோட்டைகளை மீண்டும் கைப்பற்றுவதில் அவர் முக்கியப் பங்கு வகித்தார்.

பேஷ்வா ஆட்சியின் வீழ்ச்சிக்குப் பிறகு, பிரித்தானிய கிழக்கிந்திய நிறுவனம் 1820 இல் சதாரா மன்னரின் பெயரளவில் கீழ்படிந்த அனைத்து சாகிர்தார்களுடனும் தனித்தனி ஒப்பந்தங்களை மேற்கொண்டது.  சதாரா மாநிலம் ஆங்கிலேயர்களால் அவகாசியிலிக் கொள்கைப்படி கீழ் ஒழிக்கப்பட்டபோது அவுந்த் ஒரு சமஸ்தானமாக மாறியது. ராஜா சிறீமந்த் பவன்ராவ் சிறீனிவாசராவ் பந்த் பிரதிநிதி ("பாலா சாஹிப்") அவுந்தின் கடைசி ஆட்சியாளாவார். இந்த மாநிலம் 8 மார்ச் 1948 இல் இந்திய ஒன்றியத்தில் இணைந்தது  

## சான்றுகள்

## உசாத்துணை
* 
* 
* 
* 

பகுப்பு:சாத்தாரா மாவட்டம்
பூவரசங்குப்பம் இலட்சுமி நரசிம்மர் கோயில்

**இலட்சுமி நரசிம்மர் கோயில்** என்பது தமிழ்நாடு மாநிலத்தில் விழுப்புரம் மாவட்டத்தின் பூவரசங்குப்பம் புறநகர்ப் பகுதியில் அமைந்துள்ள ஒரு பெருமாள் கோயில் ஆகும்.

கடல் மட்டத்திலிருந்து சுமார் 47.53 மீட்டர் உயரத்தில்,  என்ற புவியியல் ஆள்கூறுகள் கொண்டு இக்கோயில் அமையப் பெற்றுள்ளது.

தட்சிண அகோபிலம் என்றும் இக்கோயில் அழைக்கப்படுகிறது. இக்கோயிலின் மூலவர் இலட்சுமி நரசிம்மர் மற்றும் தாயார் அமிர்தவல்லி ஆவர். உற்சவர் பிரகலாத வரதன் ஆவார். இக்கோயிலின் தலவிருட்சம் நெல்லி மரம் ஆகும். தீர்த்தம் சக்கர தீர்த்தம் ஆகும். இக்கோயிலில் பஞ்சராத்ர முறைப்படி பூசைகள் செய்யப்படுகின்றன.  வைகுண்ட ஏகாதசி, நரசிம்மர் ஜெயந்தி, வைகாசி விசாகம், தமிழ் வருடப் பிறப்பு, தை மாத தீர்த்தவாரி, புரட்டாசி சனிக்கிழமைகள் ஆகியவை இக்கோயிலில் சிறப்பாகக் கொண்டாடப்படுகின்றன.

நூற்றி ஐம்பது ஆண்டுகளுக்குப் பிறகு, 2023ஆம் ஆண்டு சூலை மாதம் முதல் வாரத்தில், இக்கோயிலின் பிரம்மோற்சவம் சிறப்பாக நடைபெற்றது.
## மேற்கோள்கள்

## வெளி இணைப்புகள்
* GeoHack - பூவரசங்குப்பம் இலட்சுமி நரசிம்மர் கோயில்

பகுப்பு:விழுப்புரம் மாவட்டத்திலுள்ள பெருமாள் கோயில்கள்
சாங்யெங்கைட்டு

**சாங்யெங்கைட்டு** (*Zhanghengite*) என்பது CuZn என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  80% தாமிரம் மற்றும் துத்தநாகம், 10% இரும்பு மற்றும் 10% குரோமியம் மற்றும் அலுமினியம் என்ற அளவில் பிற தனிமங்கள் இக்கனிமத்தில் கலந்துள்ளன. சாங்யெங்கைட்டு கனிமம் தங்க மஞ்சள் நிறத்தில் காணப்படுகிறது. இது 1986 ஆம் ஆண்டில் போ சியன் விண்கல்லின் பகுப்பாய்வின் போது கண்டுபிடிக்கப்பட்டது. பண்டைய சீன வானியலாளர் சாங் எங் நினைவாக கனிமத்திற்கு சாங்யெங்கைட்டு எனப் பெயரிடப்பட்டது. பன்னாட்டு கனிமவியல் சங்கம் Zhg என்ற குறியீட்டால் இதை அடையளப்படுத்துகிறது. 
## மேற்கோள்கள்

பகுப்பு:துத்தநாகக் கனிமங்கள்
பகுப்பு:செப்புக் கனிமங்கள்
பகுப்பு:கனசதுரக் கனிமங்கள்
மோண்டு மோர்ட்டு

**மோன்ட் மோர்ட்** என்பது பென்னைன் ஆல்ப்சின் ஒரு மலையாகும், இது சுவிட்சர்லாந்து மற்றும் இத்தாலியின் எல்லையில் அமைந்துள்ளது. இது கிரேட் செயின்ட் பெர்னார்ட் கணவாய்க்கு தென்கிழக்கே ஆல்ப்சின் பிரதானத் தொடரில் அமைந்துள்ளது.

மலையின் மேற்குப் பகுதியில் *பெட்டிட் மோன்ட் மோர்ட்* (2,809 மீ) என பெயரிடப்பட்ட இரண்டாம் நிலை உச்சி உள்ளது. கிரேட் செயின்ட் பெர்னார்ட் சுரங்கப்பாதை அதன் கீழே செல்கிறது.

## மேற்கோள்கள்

## வெளி இணைப்புகள்

* ஹிக்ரில் மோண்ட் மோர்ட்

பகுப்பு:மலைகள்
இரானேன் சென்

**இரணேந்திரநாத் சென்** (செப்டம்பர் 23, 1909 - நவம்பர் 13, 2003) ஒரு இந்தியப் பொதுவுடைமைக் கட்சியைச் சேர்ந்த அரசியல்வாதி மற்றும் தொழிற்சங்கவாதி ஆவார். 1973 முதல் 1976 வரை அகில இந்திய தொழிற்சங்க காங்கிரசின் தலைவராக இருந்தார்  இவர் பாரசாத் தொகுதியிலிருந்து 3வது மக்களவை, 4வது மக்களவை மற்றும் 5வது மக்களவை உறுப்பினராக இருந்தார். இவர் 1952 மற்றும் 1957- ஆம் ஆண்டுகளில் மணிக்தலா சட்டமன்றத் தொகுதியிலிருந்து மேற்கு வங்க சட்டமன்றத்திற்குத் தேர்ந்தெடுக்கப்பட்டார்.  இவர் முன்னர் பிரிக்கப்படாத வங்காள -ஜுகந்தர் கட்சியில் தேசிய புரட்சிகர இயக்கத்துடன் தொடர்புடையவர். 

## வகித்த பதவிகள்

* மருத்துவ பீடத்தின் உரிமம், தேசிய மருத்துவ நிறுவனம், கல்கத்தா ; ஜனாதிபதி,
* வங்காள மாகாண தொழிற்சங்க காங்கிரசு; துணைத் தலைவர்
* இந்திய கம்யூனிஸ்ட் கட்சியின் தேசியக்குழு உறுப்பினர்

## மேற்கோள்கள்

பகுப்பு:5வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
அமித் தாக்கர்

**அமித் தாக்கர்** (*Amit Thaker*) இந்தியாவில் ஒரு அரசியல் பிரமுகர் மற்றும் குஜராத் சட்டமன்ற உறுப்பினரும் ஆவார். இவர் குஜராத் மாநிலத்தில் வெஜல்பூர் சட்டமன்றத் தொகுதியில் இருந்து டிசம்பர் 2022-இல் நடந்த தேர்தலில் சட்டமன்றத்திற்குத்  தேர்ந்தெடுக்கப்பட்டார்.  இவர் பாரதிய ஜனதா கட்சியைச்(BJP) சேர்ந்தவர். 1997 முதல் 2004 வரை மற்றும் 2007 முதல் 2010 வரை இரண்டு முறை பாரதிய ஜனதா யுவ மோர்ச்சா (BJYM) தலைவராக பணியாற்றிய தாக்கர் கட்சிக்குள் ஒரு தலைமைப் பதவியை வகித்துள்ளார்.

## மேற்கோள்கள்

பகுப்பு:வாழும் மக்கள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
இண்டியம்(III) நைட்ரேட்டு

**இண்டியம்(III) நைட்ரேட்டு**  (*Indium(III) nitrate*) என்பது In(NO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இண்டியத்தின் நைட்ரேட்டு உப்பான இச்சேர்மம் பல்வேறு நீரேற்றுகளாக உருவாகிறது. இவற்றில் ஐந்துநீரேற்று மட்டுமே மட்டுமே படிகவியல் ரீதியாக சரிபார்க்கப்பட்டதாகும். மற்ற நீரேற்றுகளில் முந்நீரேற்று போன்றவை மட்டுமே நூல்களில் பதிவாகியுள்ளன.

## தயாரிப்பு மற்றும் வினைகள்
இண்டியம்(III) நைட்ரேட்டு நீரேற்றை  செறிவூட்டப்பட்ட நைட்ரிக் அமிலத்தில் இண்டியம் உலோகத்தைக் கரைத்து தொடர்ந்து கரைசலை ஆவியாக்குதல் மூலம் உற்பத்தி செய்யலாம்.

:In + 4 HNO3 → In(NO3)3 + NO + 2 H2O

நீரேற்று முதலில் அடிப்படை உப்பாகவும் பின்னர் 240 ° செல்சியசு வெப்பநிலையில் இண்டியம்(III) ஆக்சைடாகவும் சிதைகிறது. நீரற்ற இண்டியம்(III) நைட்ரேட்டு சேர்மமானது இண்டியம்(III) குளோரைடு மற்றும் இருநைட்ரசன் பெண்டாக்சைடு ஆகியவை வினைபுரிவதால் உற்பத்தி செய்யப்படுகிறது.
 
அதிகப்படியான நைட்ரேட்டு அயனிகளின் முன்னிலையில், இண்டியம்(III) நைட்ரேட்டு [In(NO3)4]- அயனியாக மாறுகிறது.

இண்டியம்(III) நைட்ரேட்டு  நீராற்பகுப்பு வினைக்கு உட்பட்டு இண்டியம்(III) ஐதராக்சைடை அளிக்கிறது. இது சோடியம் டங்சுடேட்டுடன் வினைபுரிந்து காரக்காடித்தன்மைக்கேற்ப In(OH)WO4, [In(OH)2]2WO4, NaInWO4 அல்லது In2(WO4)3 சேர்மமாக உருவாகிறது.

## கட்டமைப்பு
இண்டியம்(III) நைட்ரேட்டின் ஐந்து நீரேற்று மட்டுமே கட்டமைப்பு ரீதியாக தெளிவுபடுத்தப்பட்டுள்ளது. ஐந்து நீரேற்றில் எண்முக  [In(NO3)(H2O)5]2+ அயனிகளையும் இரண்டு நைட்ரேட்டுகளையும் கொண்டுள்ளது. ஒற்றைச் சரிவச்சுப் படிக அமைப்பில் இச்சேர்மம் படிகமாகிறது.

## மேற்கோள்கள்

பகுப்பு:இண்டியம் சேர்மங்கள்
பகுப்பு:நைட்ரேட்டுகள்
வங்காள வியாபாரிகள் சங்கம்

**வங்காள வியாபாரிகள் சங்கம்** (*Bengal Hawkers Association*) என்பது இந்திய நாட்டின் மேற்கு வங்காள மாநிலத்தில் உள்ள வியாபாரிகளின் தொழிற்சங்கமாகும் . இச்சங்கம் தொழிற்சங்க ஒருங்கிணைப்பு மையத்துடன் இணைக்கப்பட்டுள்ளது. 1950 ஆம் ஆண்டு நிறுவப்பட்டது. இச்சங்கம் மாநிலத்தின் பழமையான வியாபாரிகள் சங்கமாகும். கிழக்கு பாக்கித்தானில் இருந்து அகதிகள் மத்தியில் வலுவான பின்தொடர்பைப் பெற்றது. 

## மேற்கோள்கள்

பகுப்பு:இந்திய தொழிற்சங்கங்கள்
கருந்தலை கருப்பு வெள்ளைக் கீச்சான்

**கருந்தலை கருப்பு வெள்ளைக் கீச்சான்** (அறிவியல் பெயர்: *Hemipus picatus picatus*) என்பது பட்டைச்சிறகு வெள்ளைக் கீச்சானின் துணையினம் ஆகும். 

## விளக்கம்
கருந்தலை கருப்பு வெள்ளைக் கீச்சான் சிட்டுக்குருவி அளவில் சுமார் 14 செ.மீ. நீகம் இருக்கும். இதன் அலகு கறுப்பாகவும், விழிப்படலம் ஆரஞ்சு நிறத்திலும், கால்கள் கரும்பழுப்பாகவும் இருக்கும். தோற்றத்தில் ஈப்பிடிப்பானை ஒத்து இருக்கும். ஆண் பறவையின் தலையும் முதுகும் பளபளக்கும் கறுப்பாக இருக்கும். பின் கழுத்தில் ஒரு வெள்ளை பட்டைக் கோடு காணப்படும். பிட்டம் வெள்ளையாகவும், இறக்கைகள் கறுப்பும் வெள்ளையுமாகவும் இருக்கும். பெண் பறவைகளுக்கு கறுப்புப் பகுதகள் நிறம் மங்கி புகைக் கறுப்பாக காட்சியளிக்கும். 

## பரவலும் வாழிடமும்
கருந்தலை கருப்பு வெள்ளைக் கீச்சான்கள் கேரளம் நீங்கலான தென்னிந்தியா முழுவதும் பொதுவாக இலையுதிர் காடுகளிலும், மூங்கில் காடுகளிலும், காடுகளை அடுத்து உள்ள தோப்புகளிலும் காணப்படுகின்றன. 

## நடத்தை
இப்பறவைகள் இணையாகவோ சிறு கூட்டமாகவோ ஒன்றை ஒன்று தொடர்ந்து மரங்களில் இலைகளிடையே புழு, பூச்சிகளைத் தேடி அலையக்கூடியன. பொதுவாக மற்ற இரைதேடும் பறைவைகளின் கூட்டத்தோடு கலந்தே இரை தேடும். இவற்றின் பழக்க வழக்கங்கள் காட்டுக் கீச்சான், மின்சிட்டுக் குருவி ஆகியவற்றை ஒத்து இருக்கும். இது பூச்சிகளையே முதன்மை உணவாக கொள்கிறது. வ்வீரீரிரி, வ்வீரீரிரி, வ்வீரீரிரி எனச் சிறு குரல் கொடுக்கக் கூடியது.

மார்ச் முதல் மே வரை இனப்பெருக்கத்தில் ஈடுபடுகின்றன. வேர் பாசி, சிறு துளிர்கள் போன்றவற்றைக் கொண்டு குறுக்காகச் செல்லும் காய்ந்த அல்லது இலைகளற்ற மரக்கிளையில் கோப்பை வடிவில் சிலந்தி நூல்களைக் கொண்டு கட்டும். கீழிருந்து பார்ப்பவர்களுக்கு கூடுபோல் தெரியாமல் மரத்தில் புடைத்திருக்கும் ஒரு முருடு போலத்தால் தோன்றும். இரண்டு அல்லது மூன்று பசுமை தோய்ந்த வெண்மை நிற முட்டைகளை இருகின்றன. ஆணும் பெண்ணும் அடைகாக்கும் பொறுப்பை பகிர்ந்து கொள்கின்றன.

## மேற்கோள்கள்

பகுப்பு:தென்னிந்தியப் பறவைகள்
பகுப்பு:கீச்சான்
கல்பாத்தி பாலகிருட்டிணன்

**கல்பாத்தி பாலகிருட்டிணன்** (*Kalpathy Balakrishnan*) இந்திய நாட்டினைச் சேர்ந்த தாள இசைக்கருவி இசைக்கும் கலைஞர் ஆவார். இவர் கேரள மாநில பாரம்பரிய இசைக்கருவிகளான செண்டை, தயாம்பகா, பஞ்சரி மேளம் மற்றும் பஞ்சவாத்தியம் ஆகியவற்றை வாசிக்கிறார். கேரளாவின் பாலக்காடு மாவட்டத்தில் உள்ள கல்பாத்தி என்ற கிராமத்தில் பிறந்தார். 2009 ஆம் ஆண்டு சிறந்த தயாம்பகா கலைஞருக்கான கேரள சங்கீத நாடக அகாதமி விருதை வென்றார்.

## மேற்கோள்கள்

பகுப்பு:வாழும் மக்கள்
பகுப்பு:மலையாள மக்கள்
பகுப்பு:செண்டைக் கலைஞர்கள்
பகுப்பு:கேரள சங்கீத நாடக அகாதமி விருது பெற்றவர்கள்
எண்ணாயிரம் அழகிய நரசிங்க பெருமாள் கோயில்

**அழகிய நரசிங்க பெருமாள் கோயில்** என்பது தமிழ்நாடு மாநிலத்தில் விழுப்புரம் மாவட்டத்தின் எண்ணாயிரம் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். சுமார் ஆயிரம் ஆண்டுகள் தொன்மையான இக்கோயில் இராசராச சோழனால் கட்டப்பட்டது.

கடல் மட்டத்திலிருந்து சுமார் 105 மீட்டர் உயரத்தில்,  என்ற புவியியல் ஆள்கூறுகள் கொண்டு எண்ணாயிரம் அழகிய நரசிங்க பெருமாள் கோயில் அமைந்துள்ளது.

தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இக்கோயில் இயங்குகிறது.
## மேற்கோள்கள்

## வெளி இணைப்புகள்
* GeoHack - எண்ணாயிரம் அழகிய நரசிங்க பெருமாள் கோயில்

பகுப்பு:விழுப்புரம் மாவட்டத்திலுள்ள பெருமாள் கோயில்கள்
கிழக்கு ஆப்பிரிக்க பீடபூமி

**கிழக்கு ஆப்பிரிக்க பீடபூமி** (*The East African Plateau*) என்பது மத்திய ஆப்பிரிக்காவின் கிழக்குப் பகுதியில் உகாண்டா, கென்யா மற்றும் தான்சானியாவில் உள்ள ஒரு பெரிய பீடபூமி ஆகும். இதன் உயரம் பெரும்பாலும் 1000 முதல் 1500 மீட்டர் வரை இருக்கும். இது வடக்கு மற்றும் தெற்கில் இயங்கும் பல மண்டலங்களாக பிரிக்கப்பட்டுள்ளது மற்றும் மலைத்தொடர்கள், மேட்டுச் சமவெளி நிலங்கள் மற்றும் பிளவுப் பள்ளத்தாக்குகள் ஆகியவற்றைக் கொண்டுள்ளது. பிளவு பள்ளத்தாக்குகளின் இரண்டு பெரிய கோடுகள் இருப்பது ஒரு குறிப்பிடத்தக்க அம்சமாகும், இது பூமியின் மேலோட்டத்தின் சில பகுதிகளின் வீழ்ச்சியால் ஏற்படுகிறது. இவற்றின் மிகத் தாழ்வான பகுதிகள் பரந்த ஏரிகளால் ஆக்கிரமிக்கப்பட்டுள்ளன. தெற்கே இரண்டு கோடுகளும் ஒன்றிணைந்து ஒரு பெரிய பள்ளத்தாக்கிற்கு (நியாசா ஏரி அல்லது மலாவி ஏரியால் ஆக்கிரமிக்கப்பட்டுள்ளது), இதன் தெற்குப் பகுதியானது மற்ற பகுதிகளை விட பிளவு மற்றும் சரிவு காரணமாக குறைவாகவே வேறுபடுகிறது.

## மேற்கோள்கள்

பகுப்பு:Coordinates on Wikidata
பகுப்பு:பீடபூமிகள்
பகுப்பு:ஆப்பிரிக்கப் புவியியல்
இலங்கை கருப்பு வெள்ளைக் கீச்சான்

**இலங்கை கருப்பு வெள்ளைக் கீச்சான்** (அறிவியல் பெயர்: *Hemipus picatus leggei*) என்பது பட்டைச்சிறகு வெள்ளைக் கீச்சானின் துணையினம் ஆகும். இது இலங்கையின் மலைக்காடுகளில் காணப்படுகிறது.

## விளக்கம்
இலங்கை கருப்பு வெள்ளைக் கீச்சான் தோற்றத்திலும் பழக்க வழக்கங்களிலும் பட்டைச்சிறகு வெள்ளைக் கீச்சானை ஒத்தே இருக்கும். ஆனால் இது பால் ஈருருமை இல்லாமல் ஆண் பெண் என இரு பறவைகளும் ஒன்றுபோலவே இருக்கும் (பட்டைச்சிறகு வெள்ளைக் கீச்சான் பறவையில் பெண் பறவையின் முதுகு ஆண் பறவையின் முதுகு போல கறுப்பாக இல்லாமல் புகை கறுப்பாக இருக்கும்).

## நடத்தை
இப்பறவைகளில் ஆண் பறவையும் பெண் பறவையும் மாறி மாறி குரல் எழுப்பி டூயட் பாடுவதாக அறியவருகிறது. 

## மேற்கோள்கள்

பகுப்பு:இலங்கைப் பறவைகள்
பகுப்பு:கீச்சான்
அலெக்சாந்தர் தாமசு

**அலெக்சாந்தர் தாமசு** (*Alexander Thomas*) என்பவர் கேரள உயர் நீதிமன்றத்தின் நீதிபதியாக பணியாற்றிய இந்திய நீதிபதி ஆவார். கேரளாவின் உயர்நீதிமன்றம் இந்திய மாநிலமான கேரளா மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளத்தில், கொச்சியில் உள்ளது.

## கல்வி மற்றும் தொழில்
நீதிபதி தாமசு திருவனந்தபுரம் பல்கலைக்கழக கல்லூரியில் பட்டம் பெற்றார். கொச்சி அறிவியல் மற்றும் தொழில்நுட்ப பல்கலைக்கழகத்தில் இயற்பியலில் முதுநிலைப் பட்டம் பெற்றார். தில்லி பல்கலைக்கழகத்தின் சட்ட புலத்தில் சட்டப் பட்டம் பெற்றார். இதனைத் தொடர்ந்து வழக்கறிஞர் பயிற்சியினை 1988-இல் தொடங்கினார். இவர் 23 சனவரி 2014 அன்று கேரள உயர் நீதிமன்றத்தின் கூடுதல் நீதிபதியாக நியமிக்கப்பட்டு 10 மார்ச்சு 2016 முதல் நிரந்தர நீதிபதியாகப் பணியாற்றினார். இவர் 13 ஜூலை 2023 அன்று தற்காலிக தலைமை நீதிபதியாக நியமிக்கப்பட்டு 21 சூலை 2023 வரை தற்காலிக தலைமை நீதிபதியாகப் பணியாற்றினார். நீதிபதி தாமசு 03 செப்டம்பர் 2023 அன்று ஓய்வு பெற்றார்.

## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:கேரளா உயர் நீதிமன்ற நீதிபதிகள்
மாரிசு டாலன்

அருள்திரு தந்தை **மௌரிசே எதோர்து டல்லோன்** (*Maurice Edouard Tallon*) (22 அக்டோபர் 1906 - 21 சூலை 1982)  பிரான்சு நாட்டினைச் சேர்ந்த இயேசு சபையின் தொல்லியல் ஆராய்ச்சியாளர் ஆவார். லெபனானின் தொல்பழங்கால வரலாற்றுப் பணிக்காக குறிப்பிடத்தக்கவர் ஆவார். பிரான்சு நாட்டின் மோர்னாண்டில் இவர் பிறந்தார். எதோர்து டல்லோனின்  மகனாவார். மோங்ரே கல்லூரியில் 
(கிளெர்மான்ட் பெராண்ட்) பயின்றார்.

## மேற்கோள்கள்

## வெளி இணைப்புகள்
* மாரிசு டாலனின் பரம்பரை விவரம்

பகுப்பு:1982 இறப்புகள்
பகுப்பு:1906 பிறப்புகள்
பகுப்பு:பிரான்சியத் தொல்லியலாளர்கள்
பகுப்பு:இயேசு சபையினர்
இரிடியம் அசிட்டைலசிட்டோனேட்டு

**இரிடியம் அசிட்டைலசிட்டோனேட்டு** (*Iridium acetylacetonate*) என்பது Ir(O2C5H7)3 என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். சில சமயங்களில் இதை Ir(acac)3 என்ற சுருக்க வாய்ப்பாட்டாலும் எழுதுவர். இரிடியத்தின் ஒருங்கிணைப்பு அணைவுச் சேர்மமாக இது வகைப்படுத்தப்படுகிறது.  இச்சேர்மத்தின் மூலக்கூறு D3 என்ற சமச்சீரில் காணப்படுகிறது. மஞ்சள் ஆரஞ்சு நிறத்தில் திண்மமாகக் காணப்படும் இரிடியம் அசிட்டைலசிட்டோனேட்டு கனிமக் கரைப்பான்களில் நன்கு கரையும்.

## தயாரிப்பு
இரிடியம் முக்குளோரைடு முந்நீரேற்றுடன் அசிட்டைலசிட்டோனைச் சேர்த்து வினைபுரியச் செய்தால் இரிடியம் அசிட்டைலசிட்டோனேட்டு உருவாகும். டைபென்சாயில் டார்டாரிக் அமிலத்துடன் இதன் கூட்டுசேர்க்கைப் பொருட்களைப் பிரிப்பதன் மூலம் அணைவுச் சேர்மத்தை தனித்தனியான ஆடியெதிர் உருவங்களாகப் பிரிக்கலாம். இச்சேர்மத்தின் இரண்டாவது இணைப்பு சமப்பகுதியங்களும் அறியப்படுகின்றன. இரண்டாவது சமபகுதியத்தில் அசிட்டைலசிட்டோனேட்டுஈந்தணைவிகளில் ஒன்று கார்பன் மூலம் இரிடியத்துடன் பிணைக்கப்பட்டுள்ளது.

## பயன்கள்
O6-பிணைக்கப்பட்ட சமபகுதியம் இரசாயன நீராவி படிவுப் பயன்பாட்டிற்காக ஆராயப்பட்டது. கரிம ஒளியுமிழும் டையோடுகளில் பயன்படுத்தப்படும் சிவப்பு பாசுபரசுநின்றொளிர்வு உமிழ்ப்பான் கலவைகளைப் படியவைப்பது ஓர் எடுத்துக்காட்டாகும்.

C-பிணைப்பு சமபகுதியமானது C-H செயல்படுத்தும் வினைகளுக்கு ஒரு வினையூக்கியாகவும் ஆராயப்பட்டது.

## மேற்கோள்கள்

பகுப்பு:இரிடியம் சேர்மங்கள்
பகுப்பு:அசிட்டைலசிட்டோனேட்டு அணைவுகள்
தேவி குந்தி

**குந்தி தேவி** (*Devi Kunti*)(1964 - 23 ஏப்ரல் 2021) ஓர் இந்திய அரசியல்வாதி, கொலைக் குற்றவாளி மற்றும் 2005 முதல் 2010 வரை மற்றும் 2015 முதல் 2020 வரை அத்ரிக்கான பீகார் சட்டமன்ற உறுப்பினராக இருந்தார்.

2005ஆம் ஆண்டில், கொலை வழக்கில் சிறையில்  இவரின் கணவர் ராஜேந்திர பிரசாத் யாதவ் அடைக்கப்பட்ட போது இவர் சட்டமன்ற உறுப்பினர் ஆனார்.

2021ஆம் ஆண்டில், தேவி கொலைக்காகச் சிறையில் அடைக்கப்பட்டார். சிறையிலிருந்தபோது  57 வயதில் கோவிட்-19 நோயால் இறந்தார்.

## மேற்கோள்கள்

பகுப்பு:கயா மாவட்ட நபர்கள்
பகுப்பு:2021 இறப்புகள்
பகுப்பு:1964 பிறப்புகள்
பகுப்பு:பீகார் சட்டமன்றத்தின் முன்னாள் உறுப்பினர்கள்
இராஜ் குமார் ரே

**இராஜ் குமார் ரே** (*Raj Kumar Ray*) அல்லது **இராஜ் குமார் யாதவ்** என்பவர் ஓர் இந்திய அரசியல்வாதியும் பீகார் முன்னாள் சட்டமன்ற உறுப்பினரும் ஆவார். இவர் 11 பிப்ரவரி 1972-ல் பீகார் மாநிலம் சமாசுதிபூர் மாவட்டத்தில் பிறந்தார். இவர் 2010 முதல் 2020 வரை ஐக்கிய ஜனதா தளம் சார்பில் ஹசன்பூர் தொகுதியில் போட்டியிட்டு பீகார் சட்டமன்றத்தின் உறுப்பினராக இருந்தார்.

## மேற்கோள்கள்


பகுப்பு:வாழும் மக்கள்
பகுப்பு:1972 பிறப்புகள்
பகுப்பு:பீகார் சட்டமன்றத்தின் முன்னாள் உறுப்பினர்கள்
லாக்டன் நிறுவனங்கள்

**லாக்டன்** என்பது காப்பீடு, இடர் மேலாண்மை மற்றும் பணியாளர் நலன்களை வழங்கும் ஒரு அமெரிக்க நிறுவனம் ஆகும். இது உலகின் மிகப்பெரிய தனியார் காப்பீட்டு தரகு நிறுவனமாகும். இதன் கேன்சஸ் நகரம் (மிசூரி) தலைமையகம் தவிர 130க்கும் மேற்பட்ட அலுவலகங்களை இயக்குவதோடல்லாமல் 140க்கும் மேற்பட்ட நாடுகளில் வர்த்தகம் செய்கிறது. தற்போது லாக்டனில் உலகம் முழுவதுமாக 10,750க்கும் அதிகமானோர் பணிபுரிகின்றனர்.

இந்த நிறுவனம் 1966இல் ஜேக் லாக்டன் என்பவரால் நிறுவப்பட்டது. இது உலகின் 8வது பெரிய காப்பீட்டு தரகு நிறுவனமாக உள்ளது. இடர் மேலாண்மை, விபத்து, உத்தரவாதம், தொழில்முறை இழப்பீடு போன்றவை உள்ளிட்ட பலவகை சேவைகளுடன் லாக்டன் பரந்த அளவிலான தொழிலகங்களுக்கு சேவை செய்கிறது. 50 ஆண்டுகளுக்கும் மேலாக லாக்டன் கரிம வளர்ச்சியைப் பதிவுசெய்து வருகின்றது. 2022 நிதியாண்டில் லாக்டனின் உலகளாவிய வருவாய் $3.1 பில்லியனை எட்டியது 

## வரலாறு
1966இல் ஜேக் லாக்டன் (1942-2004) லாக்டன் காப்பீட்டை நிறுவினார். 24 வயதாகி இருந்த அவர், 1964 இல் மிசூரி கேன்சஸ் நகர பல்கலைக்கழகத்தில் பொருளியலில் பட்டம் பெற்றார். மிசூரி பல்கலைக்கழகத்தில் சேருவதற்கு முன்பு அவர் மிசூரியில் உள்ள வெஸ்ட்மின்ஸ்டர் கல்லூரியில் இருந்து மாற்றப்பட்டார். லாக்டன் காப்பீட்டு நிறுவனத்தை நிறுவுவதற்கு முன்பு ஜேக் லாக்டன் ஒரு உத்தரவாதப் பிணைப்பு நிறுவனத்தில் எழுத்துறுதி வழங்குபவராக பணியாற்றியபடி ஒப்பந்ததாரர்களுக்கு சேவை செய்வதில் நிபுணத்துவம் பெற்றார்.

ஜேக் தனது பெற்றோருடன் இணைந்து அலுவலகச் செலவுகளைப் பகிர்ந்துகொள்ளவும், அலுவலக உதவியைப் பெறுவதற்கும் பணம் வைத்திருக்கும் போது தான் லாக்டன் நிறுவப்பட்டது. முந்தைய வேலையில் தன்னுடன் பணிபுரிந்த கேரி ஹாம்ப்ரைட் உள்ளிட்ட தொழில்துறையில் தலைசிறந்தவர்களை தன்னுடன் பணிபுரிவதற்க்காக தங்கள் பதவிகளை விட்டு வெளியேறும்படி ஜேக்கால் வற்புறுத்த முடிந்தது. 1976இல் ஜேக்கின் சகோதரர் டேவிட் எம். லாக்டன் அந்நிறுவனத்தின் ஒன்பதாவது பணியாளராக சேர்ந்தார். பிற்க்காலத்தில் டேவிட் தலைவர் மற்றும் முதன்மை செயல் அலுவலராக பணியாற்றினார். 2003-2020 காலகட்டத்தில், 2020 மே மாதம் ஜேக்கின் மகன் ரான் லாக்டன் பொறுப்பேற்கும் வரை டேவிட் நிறுவனத்தின் தலைவராகப் பணியாற்றினார். தலைவராக பொறுப்பேற்பதற்கு முன், ரான் 2017-2020 வரை முதன்மை செயல் அலுவலராக பணியாற்றியதோடல்லாமல் நிறுவனத்தில் தனது 30+ ஆண்டுகளில் பல பொறுப்புகளையும் வகித்தார்.

லாக்டன் 1979இல் டென்வரில் ஒரு அலுவலகத்தை வெற்றிகரமாக நிறுவிய பிறகு நாடு முழுவதும் வர்த்தகத்தை விரிவுபடுத்தத் தொடங்கினார். புதிய பகுதிகளில் வெற்றிகரமான வர்த்தகத் தலைவர்களைக் கண்டறிந்து அவர்களை ஆட்சேர்ப்பு செய்து புதிய அலுவலகங்களை  நிறுவுவதில் லாக்டன் கவனம் செலுத்தியது. இன்றும் இந்த வர்த்தக மாதிரியைத்தான் லாக்டன் நிறுவனம் கடைபிடிக்கிறது.

2006ஆம் ஆண்டில், அலெக்சாண்டர் ஃபோர்ப்ஸ் பன்னாட்டு இடர் சேவைகள் என்ற நிறுவனத்தை கையகப்படுத்தியதன் மூலம் லாக்டன் உலகளவில் விரிவடைந்து, உலகின் மிகப்பெரிய தனியாருக்கு சொந்தமான தரகராக மாறியது.

## குறிப்புகள்

## வெளி இணைப்புகள்

* அதிகாரப்பூர்வ இணையதளம்

பகுப்பு:குறுகிய விளக்கமுடைய கட்டுரை
விர்சீனியா ராவ்

**விர்சீனியா தே பிவார் ராபர்டீசு ராவ்** (*Virgínia de Bivar Robertes Rau*)  (4/9 டிசம்பர் 1907 - 2 நவம்பர் 1973) போர்த்துகீசிய நாட்டின் தொல்பொருள் ஆய்வாளர் மற்றும் வரலாற்று ஆசிரியர் ஆவார். இவர் போர்த்துகீசியம் மற்றும் போர்த்துகீசிய காலனித்துவ வரலாற்றில் நிபுணத்துவம் பெற்றவர் ஆவார். மேலும் பல வரலாற்று புத்தகங்களை எழுதியவர் ஆவார்.

இவர் செருமன் வம்சாவளியைச் சேர்ந்த இளையர்  லூயிசு ராவ் (1865-1943) மற்றும் இசுப்பானிய வம்சாவளியைச் சேர்ந்த மாடில்டே டி பிவார் டி பவுலா ராபர்டெசு (1879-1961) ஆகியோரின் மகள் ஆவார். இவரின் பெற்றோர் 1902 ஆம் ஆண்டு போர்த்துக்கல் நாட்டின் லிசுபனில் திருமணம் செய்து கொண்டனர். 1927 ஆம் ஆண்டு லிசுபன் பல்கலைக்கழகத்தின் கடிதங்கள் புலத்தில் சேர்ந்தார். அனால் அடுத்த ஆண்டு வெளிநாடு சென்று சென்று  துலூசு பல்கலைக்கழகம் உட்படப்  பல படிப்புகளில் பயின்றார்.

1939 ஆம் ஆண்டில், இரண்டாம் உலகப் போரின் ஆரம்பம் காரணமாக, லிசுபனுக்குத் திரும்பினார். அங்கு கலைப் புலத்தின் வரலாறு மற்றும் தத்துவ அறிவியலில் சேர்ந்தார். போர்த்துகீசிய வரலாற்று அகாதமியின் ராவ் போர்த்துகீசியம் மற்றும் காலனித்துவ இடைக்காலம் மற்றும் நவீன வரலாறு பற்றிய பரந்த படைப்புகளின் தொகுப்பை வெளியிட்டார்.

1969 ஆம் ஆண்டு சூலை மாதம் 2 ஆம் தேதி, போர்த்துகீசிய பொதுக்கல்வி ஆணையின் உயர் அதிகாரி பதவி இவருக்கு வழங்கப்பட்டது. 1956 ஆம் ஆண்டு இவர் வெளியிட்ட ஒரு படைப்பிற்குப் பிறகு *போர்த்துகீசிய ஆய்வுகள் விமர்சனமானது*,  திமோர் ஆளுநரான அன்டோனியோ கோயல்கோ குரேரோவின் வரலாற்று ஆராய்ச்சியின் முன்னோடியாக இவரைக் குறிப்பிடுகிறது.  பிரேசில் மற்றும் அங்கோலாவின் பொருளாதார வரலாறு குறித்தும் இவர் கருத்து தெரிவித்துள்ளார்.

## மேற்கோள்கள்

பகுப்பு:1973 இறப்புகள்
பகுப்பு:1907 பிறப்புகள்
மஞ்சள் காது கொண்டைக்குருவி

**மஞ்சள் காது கொண்டைக்குருவி** (***பைக்னோனோடசு பென்சிலாடசு***) என்பது பாசரைன் பறவைகளின் கொண்டைக்குருவி குடும்பத்தில் உள்ள பறவைச் சிற்றினமாகும். இது இலங்கையின் மலைப்பகுதிகளில் வாழும் அகணிய உயிரி ஆகும். இதன் பொதுவான பெயர் கொண்டைக்குருவியின் மாற்றுப் பெயராகவும் பயன்படுத்தப்படுகிறது.

## வகைப்பாட்டியல்
மஞ்சள் காது கொண்டைக்குருவி முன்பு *கெலார்ட்டியா* என்ற ஒற்றைச் சிற்றினப் பேரினத்தில் வகைப்படுத்தப்பட்டது. இது மருத்துவர் ஈ. எப். கெலார்ட்டின் நினைவாகப் பெயரிடப்பட்டது. மஞ்சள் காது கொண்டைக்குருவிக்கான மாற்றுப் பெயர்களில் **சிலோன் கொண்டைக்குருவி**, **இலங்கை** **கொண்டைக்குருவி** மற்றும் **மஞ்சள்-குஞ்ச கொண்டைக்குருவி** ஆகியவை அடங்கும்.

## பரவல்
மஞ்சள் காது-கொண்டைக்குருவி இலங்கையில் மட்டுமே காணப்படும் அகணிய உயிரி ஆகும். இது இலங்கையில் காணப்படும் புல்புல்களில் மிகவும் பொதுவானது. இது காடு மற்றும் மரங்கள் நிறைந்த விவசாய நிலங்களின் பறவை ஆகும். இதன் வரம்பு கட்டுப்பட்டதாக இருந்தபோதிலும், இது நுவரெலியாவில் உள்ள ஓட்டன் சமவெளி தேசிய வனம், பிதுருதலாகல சிகரம், நிலவு சமவெளி மற்றும் விக்டோரியா பூங்கா போன்ற இடங்களில் மிகவும் எளிதாகக் காணப்படுகிறது மற்றும் பாறை மலைகளில் காணப்படுகிறது.

## விளக்கம்
மஞ்சள் காது கொண்டைக்குருவி சுமார்  நீளமும், நீண்ட வாலும் கொண்டது. இது ஆலிவ் மேல் பகுதிகளையும் மஞ்சள் நிறத்தின் கீழ்ப் பகுதிகளையும் கொண்டுள்ளது. தலையின் கிரீடம் சாம்பல் நிறமானது. மேலும் மஞ்சள் காது குஞ்சம் மற்றும் கண்ணுக்குக் கீழே ஒரு மஞ்சள் திட்டு உள்ளது. கண்ணுக்கு எதிரே ஒரு வெள்ளைக் குஞ்சம் உள்ளது. தொண்டை வெண்மையாக இருக்கும்.

ஆண் பெண் பறவைகள் இறகுகளில் ஒத்தவை. ஆனால் இளம் பறவைகள் முதிர்வடைந்த பறவைகளை விட மந்தமானவை.

## நடத்தை மற்றும் சூழலியல்
மஞ்சள் காது கொண்டைக்குருவி  புதரில் கூடு ஒன்றில் பொதுவாக இரண்டு முட்டைகளுடன் கூடு கட்டும். இவை பழங்கள் மற்றும் பூச்சிகளை உண்கின்றன. கூடுகள் திறந்த மற்றும் கோப்பை வடிவில் இருக்கும். வேர்கள் மற்றும் லைகன் போன்ற பொருட்கள் கூடுகளைக் கட்டுவதற்குப் பயன்படுத்தப்படுகின்றன. இனப்பெருக்க காலம் பொதுவாகப் பிப்ரவரி-மே மற்றும் ஆகத்து-அக்டோபர் மாதங்களில் நிகழ்கிறது.

## கலாச்சார குறிப்புகள்
10- ரூபாய் இலங்கை தபால்தலையில் மஞ்சள் காது கொண்டைக்குருவி படம் அச்சிடப்பட்டது. மேலும் இலங்கையின் புதிய ரூபாயில் ரூ5000 தாளிலும் அச்சிடப்பட்டுள்ளது.

## படங்கள்


## மேற்கோள்கள்


* கிரிம்மெட், இன்ஸ்கிப் மற்றும் இன்ஸ்கிப் மூலம் *இந்தியாவின் பறவைகள்* ,

பகுப்பு:இலங்கைப் பறவைகள்
துத்தநாக பெர்குளோரேட்டு

**துத்தநாக பெர்குளோரேட்டு** (*Zinc perchlorate*) என்பது Zn(ClO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். அறுநீரேற்றாக இது உருவாகிறது. 
 
## தயாரிப்பு
துத்தநாக ஆக்சைடு அல்லது துத்தநாக கார்பனேட்டை பெர்குளோரிக் அமிலத்தில் கரைத்தால் துத்தநாக பெர்குளோரேட்டு உருவாகும்:

*ZnO + 2HClO4 -> Zn(ClO4)2 + H2O

*ZnCO3 + 2HClO4 -> Zn(ClO4)2 + H2O + CO2

## வேதிப்பண்புகள்
உயர் வெப்பநிலைக்கு சூடாக்கப்படும் போது இச்சேர்மம் சிதைவடைகிறது. துத்தநாக பெர்குளோரேட்டு மிகவும் வலுவாக சூடேற்றப்பட்டால் வெடிக்க நேரிடலாம். 

தாமிர பெர்குளோரேட்டு மற்றும் காரீய பெர்குளோரேட்டு போன்ற மற்ற பெர்குளோரேட்டுகளைப் போலவே, துத்தநாக பெர்குளோரேட்டுகளும் ஈரமுறிஞ்சுகின்றன. 

8-அமினோகுயினோலின், முக்கார்போ ஐதரசைடு மற்றும் டெட்ராபீனைலெத்திலீன் டெட்ராடிரையசோல் போன்ற ஈந்தணைவிகளுடன் துத்தநாக பெர்குளோரேட்டு ஒருங்கிணைவுச் சேர்மங்களை உருவாக்குகிறது.

## இயற்பியல் பண்புகள்
Zn(ClO4)2·6H2O என்ற வாய்ப்பாட்டைக் கொண்ட அறுநீரேற்றாக துத்தநாக பெர்குளோரேட்டு உருவாகிறது.
துத்தநாக பெர்குளோரேட்டு ஒரு நீருறிஞ்சும் திண்மப் பொருளாக நிறமற்றும், மணமற்றும் காணப்படுகிறது.  நீரில் கரைகிறது. குறைந்த எடையுள்ள ஆல்ககால்களை உருவாக்குகிறது.

## பயன்கள்
துத்தநாக பெர்குளோரேட்டு ஒரு வினையூக்கியாகவும் ஆக்சிசனேற்றியாகவும் பயன்படுத்தப்படுகிறது.

## மேற்கோள்கள்

பகுப்பு:துத்தநாக சேர்மங்கள்
பகுப்பு:பெர்குளோரேட்டுகள்
பகுப்பு:ஆக்சிசனேற்றிகள்
அச்சன்

**அச்சன்** (*Achan*) என்பது கேரளத்தின் சில அரசப் பரம்பரையினருக்கு அளிக்கப்பட்ட பட்டப்பெயராகும். முக்கியமாக, இப்பெயர் நாயர் அரசர்களால் பயன்படுத்தப்பட்டது. புகழ்பெற்ற அச்சன்களில் கோழிக்கோட்டின் சமோரின் பரம்பரை முதன்மை அமைச்சராக இருந்த மன்காட் அச்சனும், கொச்சி மகாராசாவின் கீழ் அரசராகவும் முதன்மை அமைச்சராகவும் இருந்த பாலியத்தச்சனும் அடங்குவர். பாலக்காட்டின் அரசகுடும்பத்தினரான சேக்கரி வர்மாக்களும் அச்சன் என்ற பெயரைக் கொண்டிருந்தனர்

## மேற்கோள்கள்


* Mangat Achan - The Zamorin's Commander in Chief
பகுப்பு:கேரளம்
பகுப்பு:நாயர்
சண்முகபாண்டியன்

**சண்முகபாண்டியன்** (*Shanmuga Pandian*, 06 ஏப்ரல் 1993) என்பவர் தமிழ்நாட்டுத் திரைப்பட நடிகர் ஆவார். இவர் நடிகர் விஜயகாந்தின் இளைய மகன் ஆவார்.
## தனிப்பட்ட வாழ்க்கை
சண்முகபாண்டியன் 1993, ஏப்ரல் 06 ஆம் நாளில் நடிகர் விசயகாந்து, பிரேமலதா விஜயகாந்த் ஆகியோர்க்கு சென்னையில் பிறந்தார். இவர் லயோலா கல்லூரியில்  பட்டப்படிப்பை படித்தார்.
இவருக்கு விஜய் பிரபாகர் என்ற மூத்த சகோதரனும் உள்ளார்.

## திரைப்பட வாழ்க்கை
இயக்குநர் சுரேந்திரன் இயக்கிய சகாப்தம் என்ற திரைப்படத்தில் கதாநாயகனாக அறிமுகமானார்.

## நடித்த திரைப்படங்கள்

## மேற்கோள்கள்

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:சென்னை நடிகர்கள்
பகுப்பு:தமிழ்த் திரைப்பட நடிகர்கள்
ஒளியியல் வட்டணை

வலது|thumb|270x270px|சூரிய - புவி  இலாகிரேஞ்ச் புள்ளிகளின் முனையக் காட்சி.  ஒள்யியல்  வட்டணைகள் L1′L2′ அல்லது L3 (வட்டணைகள் வரைபடத்தில் காட்டப்படவில்லை).
**ஒளியியல்  வட்டணை**  *(halo orbit)*என்பது  மூன்று  பொருள்  வட்டணை இயக்கவியல் சிக்கலில் L1, L2 அல்லது L3   இலாக்ரேஞ்ச் புள்ளிகளில் ஒன்றுக்கு அருகில் அமையும்  பருவமுறை முப்பருமான வட்டணை ஆகும். ஒரு  இலாக்ரேஞ்ச் புள்ளி என்பது வெற்று விண்வெளியில் ஒரு புள்ளி மட்டுமே என்றாலும் , அதன் தனித்த பண்பு என்னவென்றால் , அதை ஒரு  இலிசாஜசு வட்டணை அல்லது ஒரு ஒளிவட்ட  வட்டணை வழி சுற்றிவர முடியும். இரண்டு கோள் உடல்களின் ஈர்ப்பு விசை, ஒரு விண்கலத்தில் உள்ள கோரியோலிசு விசை, மையவிலக்கு விசை இடையிலான தொடர்புகளின் விளைவாக இவை கருதப்படுகின்றன. சூரியன் -  புவி  வட்டணை செயற்கைக்கோள் அமைப்பு  அல்லது புவி - நிலா - வட்டணையில் செயற்கைக்கோள் அமைப்பைப் போன்ற எந்த மூன்று பொருள் அமைப்பிலும்  இவ்வகை வட்டணைகள் உள்ளன. ஒவ்வொரு   இலாக்ரேஞ்ச் புள்ளியிலும் வடக்கு, தெற்கு ஒளிவட்டத் தடவழிகளின் தொடர்ச்சியான குடும்பங்கள் உள்ளன. ஒளியியல் வட்டணைகள் நிலையற்றதாக இருப்பதால் , ஒரு செயற்கைக்கோளை  வட்டனையில் வைத்திருக்லுந்துபொறிகளைப் பயன்படுத்தி நிலையத்தைப் பேண வேண்டியிருக்கலாம்.

ஒளிவட்டத் தடவழியில் உள்ள பெரும்பாலான செயற்கைக்கோள்கள் அறிவியல் நோக்கங்களுக்காக  பணி செய்கின்றன - எடுத்துக்காட்டாக விண்வெளி தொலைநோக்கிகள்.

## வரையறையும் வரலாறும்
1973 ஆம் ஆண்டில் ஃபர்குஹர் மற்றும் அகமது கமெல் ஆகியோர் ஒரு லிஸாஜஸ் சுற்றுப்பாதையின் விமான வீச்சு போதுமானதாக இருக்கும்போது , விமானத்திற்கு வெளியே ஒரு தொடர்புடைய வீச்சு இருக்கும் , அது அதே காலத்தைக் கொண்டிருக்கும் , எனவே சுற்றுப்பாதை ஒரு லிஸாஜஸ்ச சுற்றுப்பாதையாக இருப்பதை நிறுத்தி தோராயமாக ஒரு நீள்வட்டமாக மாறியது. 1984 ஆம் ஆண்டில் இந்த ஒளிவட்டப்பாதைகளை பிரதிநிதித்துவப்படுத்த அவர்கள் பகுப்பாய்வு வெளிப்பாடுகளைப் பயன்படுத்தினர். கேத்லீன் ஹோவெல் இன்னும் துல்லியமான பாதைகளை எண்ணியல் ரீதியாக கணக்கிட முடியும் என்பதைக் காட்டினார். கூடுதலாக , இரண்டு உடல்களின் வெகுஜனங்களுக்கிடையேயான விகிதத்தின் பெரும்பாலான மதிப்புகளுக்கு (பூமி மற்றும் சந்திரன் போன்றவை) நிலையான சுற்றுப்பாதைகளின் வரம்பு இருப்பதை அவர் கண்டறிந்தார்.

சீனா முதல் தகவல்தொடர்பு அஞ்சற் செயற்கைக்கோளான கியூக்கியாவோவை புவி - நிலா எல் 2 புள்ளியைச் சுற்றி ஒரு ஒளியியல்  வட்டணையில் வைத்தபோது பர்குகரின் ம்தல்  எண்ணக்கரு இறுதியாக நடைமுறைபடுத்தப்பட்டது. 2019, ஜனவரி 3, அன்று சாங் 4 விண்கலம் புவியுடன் தொடர்பு கொள்ள கியூக்வியோ அஞ்சற் செயற்கைக்கோளைப் பயன்படுத்தி  நிலாவின்   அப்பால் உள்ள உள்ள வான் கார்மன் குழிப்பள்ளத்தில் தரையிறங்கியது.

2022,  ஜனவரி 24 அன்று சூரியன் -புவி எல். 2 புள்ளியைச் சுற்றி ஒரு ஒளிவட்டப்பாதையில் நுழைந்தது. யூக்ளிட்  2023  ஆகத்தில் இதே போன்ற  வட்டனையில் நுழைந்தது.

இந்தியாவின் விண்வெளி நிறுவனமான இசுரோ , எல் 1 ஐச் சுற்றியுள்ள ஒளியியல் வட்டணையில் இருந்து சூரியனைப் பற்றி ஆய்வு செய்ய ஆதித்யா - எல்1 1 ஐ விண்ணில் செலுத்த திட்டமிட்டுள்ளது.

## மேலும் காண்க

* கோள்களுக்கு இடையேயான போக்குவரத்து வலையமைப்பு
* கோள்களுக்கிடையேயான விண்வெளிப் பயணம்
* இலிசாஜசு வட்டணை என்பது ஒளியியல் வட்டணைகளை பொதுமைப்படுத்தும் மற்றொரு  இலாகிராஞ்சியன்- புள்ளி வட்டணை ஆகும்.
* செங்குத்தான ஒளியியல்  வட்டணைக்கு அருகில்
* பகுப்புஃ ஒளியியல்  வட்டணைகளைப் பயன்படுத்தும் விண்கலம்
* விடுதலை புள்ளி  வட்டணை
## மேற்கோள்கள்
வியாசு தியோ பிரசாத்

**வியாசு தியோ பிரசாத்** (*Vyas Deo Prasad*) என்றும் **வியாசு தியோ பிரசாத் குஷ்வாஹா** அழைக்கப்படுபவர் இந்திய அரசியல்வாதியும் பீகார் மேனாள் சட்டமன்ற உறுப்பினரும் ஆவார். இவர் ஏப்ரல் 2008 முதல் நவம்பர் 2010 வரை பீகார் அரசாங்கத்தில் முன்னாள் அமைச்சர் ஆவார். இவர் 2005, 2010, 2015 எனத் தொடர்ச்சியாக மூன்று தேர்தல்களில் பீகார் சட்டப் பேரவைக்கு சீவான் தொகுதியிலிருந்து உறுப்பினராகத் தேர்ந்தெடுக்கப்பட்டார். 2020 பீகார் சட்டப் பேரவைத் தேர்தலில், அவத் பிகாரி சௌத்ரியிடம் தேர்தலில் தோல்வியடைந்த ஓம் பிரகாஷ் யாதவுக்கு ஆதரவாக, சிவான் தொகுதியில் போட்டியிட இவருக்கு வாய்ப்பு மறுக்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:பீகார் சட்டமன்றத்தின் முன்னாள் உறுப்பினர்கள்
சுதாய் யாதவ்

**சுதாய் யாதவ்** (*Suday Yadav*) என்பவர் இந்திய அரசியல்வாதியும் பீகார் சட்டப் பேரவை உறுப்பினரும் ஆவார். இவர் பீகார் சட்டப் பேரவைத் தேர்தலில் தனது தந்தை முத்ரிகா சிங் யாதவ் 2018-ல் இறந்த பிறகு ஜெகனாபாத் தொகுதிக்கு நடைபெற்ற சட்டப் பேரவைத் தேர்தலில் போட்டியிட்டு வெற்றி பெற்றார். பின்னர் 2020ஆம் ஆண்டு நடைபெற்ற சட்டப் பேரவை பொதுத் தேர்தலிலும் போட்டியிட்டு சட்டப் பேரவை உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
சாதாரணக் காட்டுக் கீச்சான்

**சாதாரணக் காட்டுக் கீச்சான்** ( common woodshrike) (*Tephrodornis pondicerianus* ) என்பது ஆசியாவில் காணப்படும் ஒரு பறவை இனமாகும். இது இப்போது பொதுவாக வாங்கிடே குடும்பத்தின் உறுப்பினராகக் கருதப்படுகிறது. இதன் உடல் சிறியதாகவும், சாம்பல் பழுப்பு நிறத்திலும் இருக்கும். இதன் கன்னத்தில் ஒரு கருமையான திட்டும், அதற்கு மேல் வெள்ளை புருவமும் இருக்கும். இது ஆசியா முழுவதும் முக்கியமாக வறள் காடுகளையும், குறுங்காடுகளையும் வாழ்விடமாக கொண்டது.  இவை பூச்சிகளை வேட்டையாடுகின்றன, பெரும்பாலும் மற்ற பூச்சி உண்ணும் பறவைக் கூட்டங்களுடன் சேர்ந்து இரை தேடுகின்றன. இலங்கையில் காணப்படும் ஒரு துணையினமாகக் கருதப்பட்ட வடிவம் இப்போது இலங்கை காட்டுக் கீச்சான் என்று ஒரு தனி இனமாக கருதப்படுகிறது.

## வகைப்பாடு
இதில் மூன்று துணையினங்கள் அங்கீகரிக்கப்பட்டுள்ளன:

* *T. p. pallidus* டைஸ்ஹர்ஸ்ட், 1920 - பாக்கித்தான் மற்றும் வடமேற்கு இந்தியா
* இந்தியக் காட்டுக் கீச்சான் *T. p.* *Ponicerianus* ( Gmelin, JF, 1789) - கிழக்கு இந்தியா முதல் தெற்கு லாவோஸ் வரை
* *T. p.* *orientis* Deignan, 1948 – கம்போடியா மற்றும் தெற்கு வியட்நாம்

இலங்கை காட்டுக் கீச்சான் ( *Teprodornis affinis* ) முன்னர் இதன் ஒரு துணையினமாக கருதப்பட்டது. அதன் தனித்துவமான இறகுகள் மற்றும் அதன் அழைப்புகளின் அடிப்படையில் அது தனி இனம் என்ற நிலைக்கு உயர்த்தப்பட்டது. சாதாரண காட்டுக் கீச்சானைப் போலல்லாமல், இலங்கை காட்டுக் கீச்சான் வலுவான பால் ஈருருமைத் தன்மையைக் கொண்டுள்ளது.

## விளக்கம்
சாதாரண காட்டுக் கீச்சானில் உடல் மங்கிய சாம்பல் பழுப்பு நிறத்தில் இருக்கும். மற்ற காட்டுக் கீச்சான்களைப் போலவே பெரிய தலையும் அதில் வலுவான கொக்கி முனையுள்ள அலகையும் கொண்டுள்ளது. இவற்றின் கன்னத்தில் கருமையான திட்டும் அதற்கு மேலே பாலேட்டு வெள்ளை நிறப் புருவமும் கொண்டுள்ளது. இதன் வாலின் வெளியோர இறகுகள் வெண்மையாக இருக்கும். இளம் பறவைகளுக்கு உச்சந்தலையில் கோடுகள் மற்றும் புள்ளிகள் மற்றும் தோள்பட்டை சார்ந்த பகுதியில் வெள்ளை புள்ளிகள் உள்ளன. மேலும் இளம் பறவைகளின் கீழ்ப்பகுதியிலும் மார்பகத்திலும் கோடுகள் காணப்படும். வடக்கு துணையினமான *பாலிடசின்* (*T. p. pallidus)* மேல் பகுதி வெளிர் பழுப்பு நிறத்தில் உள்ளது.

## நடத்தையும் சூழலியலும்
[இடது|thumb| ''டி. பி. பாலிடஸ்'' வாலின் வெளியோர இறகுகளின் வெண்மை மற்றும் பழுப்பு மத்திய வால் இறகுகள் ( [பஞ்சாப் (இந்தியா)|பஞ்சாப் ) ஆகியவற்றைக் காட்டுகிறது.]]
பொதுவாக இவை இணையாக காணப்படும். இவற்றின் வழக்கமான அழைப்பானது *வெட்-வீட்,* அதைத் தொடர்ந்து  *வை-வி-வி-வி-வீ?*  என இருக்கும்.   இவை முக்கியமாக பூச்சிகள் மற்றும் சில சமயங்களில் பழங்களை உண்கின்றன. இவை பெரும்பாலும் மரங்களுக்குள் கிளைகள் மற்றும் இலைகளில் உணவை சேகரிக்கின்றன, ஆனால் சில சமயங்களில் பறந்தும் பூச்சிகளைப் பிடிக்கின்றன  அல்லது தரையில் இறங்கியும் உணவு தேடுகின்றன. இவை மழைக்காலத்திற்கு முன் கோடையில் கூடு கட்டுகின்றன. இவற்றின் கூடு கோப்பை வடிவில் இழைகள், பட்டைகளையும், பட்டு போன்ற தாவர இழைகளைக் கொண்டும் அமைக்கபடுகிறது.  பொதுவாக மூன்று முட்டைகளை இடுகின்றன. பெற்றோர் இருவரும் அடைகாக்கின்றன என்றாலும் பெண் பறவை மட்டுமே குஞ்சுகளுக்கு உணவளிக்கும் என்று கருதப்படுகிறது. இளம் பறவைகள் பூச்சிகள் மற்றும் பழங்களை உணவாக கொள்கின்றன. சில ஆண்டுகளில் ஆண்டில் இரண்டு முறை குஞ்சுகள் வளர்க்கப்படலாம்.

## மேற்கோள்கள்

## வெளி இணைப்புகள்
* 
* Photos, videos and observations at Cornell Lab of Ornithology's Birds of the World
* Calls and songs on the xeno canto collection

பகுப்பு:தென்கிழக்காசியப் பறவைகள்
பகுப்பு:தெற்காசியப் பறவைகள்
பகுப்பு:கீச்சான்
இந்தியக் காட்டுக் கீச்சான்

**இந்தியக் காட்டுக் கீச்சான்** (அறிவியல் பெயர்: *Tephrodornis pondicerianus pondicerianus*) என்பது சாதாரணக் காட்டுக் கீச்சானின் துணையினம் ஆகும். இது கிழக்கு இந்தியா முதல் தெற்கு லாவோஸ் வரை காணப்படுகிறது.

## விளக்கம்
இந்தியக் காட்டுக் கீச்சான் கொண்டைக்குருவி அளவை ஒத்து சுமார் 16 செ.மீ. நீளம் இருக்கும். இதன் அலகு கொம்பு பழுப்பு நிறத்திலும், விழிப்படலம் பசுமை தோய்ந்த பழுப்பாகவும், கால்கள் கொம்பு பழுப்பு நிறத்திலும் இருக்கும். இப்பறவையின் உடலின் மேற்பகுதி கருஞ்சாம்பல் பழுப்பாக இருக்கும். அடிப்பகுதி சாம்பல் தோய்ந்த வெண்மை நிறத்தில் இருக்கும். கண் வழியாகச் செல்லும் கரும்பட்டைக் கோடும் அதற்கு மேல் காணப்படும் வெண் புருவமும் இதை எளிதில் அடையாளம் காண உதவுகிறது. இதன் வாலு கரும்பழுப்பு நிறத்தில் சதுரமாக இருக்கும். வாலின் வெளியோர இறகுகள் வெண்மையாக இருக்கும். ஆண் பெண் பறவைகளுக்கு இடையில் பால் ஈருருமை இல்லை. 

## பரவலும் வாழிடமும்
இந்தியக் காட்டுக் கீச்சான் கிழக்கு இந்தியா முதல் தெற்கு லாவோஸ் வரை காணப்படுகிறது. தென்னிந்தியாவில் ஆங்காங்கே வறள் காடுகளிலும் இலையுதிர் காடுகளிலும் காணப்படுகிறது. மாறாப் பசுங்காடுகளில் காண இயலாது.

## நடத்தை
இவை இணையாகவோ, சிறு கூட்டமாகவோ சிறு மரங்களிலும் புதர்களிலும் கிளைக்கு கிளையும் மரத்துக்கு மரமும் ஒன்றன் பின் ஒன்றாக தாவி இரைதேடும். இரைதேடும் பறவைக் கூட்டங்களோடு சேர்ந்து இரை தேடும். கம்பளிப் பூச்சி, சிலந்தி, வண்டுகள் போன்ற பூச்சிகள் இதன் முதன்மை உணவாகும்.

ஆண் பறவை சற்று இனிய குரலில் 'வீட், வீட், வீட் எனவும், வ்வீ, வ்வீ, வ்வீ எனவும் ஒலி எழுப்பும்.

இப்பறவை பெப்ரவரி முதல் மே முடிய இனப்பெருக்கத்தில் ஈடுபடும். மரப்பட்டை, வேர், நார் முதலியவற்றால் சிலந்தி நூல் கொண்டு கோப்பை வடிவில் இலைகளற்ற மரக்கிளையில் இரு கிளைகள் கவையாக பிரியும் இடத்தில் கூடு அமைக்கும். மூன்று அல்லது நான்கு முட்டைகளை இடும். முட்டை பசுமை தோய்ந்த சாம்பல் நிறத்தில் இருக்கும்.

## மேற்கோள்கள்

பகுப்பு:கீச்சான்
பகுப்பு:தென்னிந்தியப் பறவைகள்
இர்வின் ரோவ்னர்

**இர்வின் ரோவ்னர்** *(Irwin Rovner)* (பிறப்பு :1941)  அமெரிக்க நாட்டின் தொல்பொருள் ஆராய்ச்சியாளர் ஆவார். இவர் தொல்லியல் துறையில் பைட்டோலித்களின் ஆய்வு மற்றும் பயன்பாட்டைத் தொடங்கினார்.  வட கரோலினா மாநில பல்கலைக்கழகத்தின் ஆசிரியராக இருந்து ஓய்வு பெற்றவர் ஆவார். ரோவ்னர் பைனரி அனலிட்டிகல் கன்சல்டன்ட்சு நிறுவனத்தின் முதன்மை செயல் அலுவலர் ஆவார்.

இந்நிறுவனம் தொல்லியல் ஆய்வுகளுக்கு ஆதரவாக மைக்ரோ மற்றும் மேக்ரோ எச்சங்கள் மற்றும் கலைப்பொருட்களின் நிபுணத்துவ பார்வை மற்றும் கணினி உதவியுடன் உருவ அளவீட்டுப் பகுப்பாய்வினை வழங்குகிறது.

## தேர்ந்தெடுக்கப்பட்ட படைப்புகள்

* 1971 " பாலியோகோலாசிக்கல் புனரமைப்பில் பயன்படுத்த அமுதக்கல் பைட்டோலித்சின் சாத்தியம்," *குவாட்டர்னரி ரிசர்ச்* 1: 343-359.
* 1983 "பிளாண்ட் ஓபல் பைட்டோலித் அனாலிசிசு: மேசர் அட்வான்சு இன் ஆர்க்கியோபொட்டானிக்கல் ரிசர்ச்," பக்.&nbsp;225–266 இல்: சிஃபர், மைக்கேல் (பதி.) *தொல்லியல் முறை மற்றும் தியரி* அகாடமிக் பிரசு, நியூயார்க்.
* சான் சி. ரசு மற்றும் இர்வின் ரோவ்னர், 1989 "காட்டு மற்றும் பயிரிடப்பட்ட சியாவிலிருந்து ஓபல் பைட்டோலித் மக்கள் தொகையின் சிடீரியலாசிக்கல் ஐடெண்டிஃபிகேஷன்," *அமெரிக்கன் ஆண்டிக்விட்டி* 54 (4): 784-792.

## மேற்கோள்கள்

பகுப்பு:வாழும் மக்கள்
பகுப்பு:1941 பிறப்புகள்
பகுப்பு:அமெரிக்கத் தொல்லியலாளர்கள்
ரூபா பவானி

**மாதா ரூபா பவானி** (Mata Rupa Bhawani c. 1621 – c. 1721 இயற்பெயர்: அழகேஸ்வரி) ஒரு காஷ்மீரிக் கவிஞர் ஆவார்.  பவானி தற்போதுள்ள காஷ்மீரில் வாழ்ந்த 17 ஆம் நூற்றாண்டின் இந்துத் துறவி ஆவார்.

## ஆரம்ப கால வாழ்க்கை
17 ஆம் நூற்றாண்டின் முற்பகுதியில் நவகடல் (இப்போது ஸ்ரீநகர் ), கான்கா-இ-ஷோக்தாவில் வசிக்கும் பண்டிதர் மாதவ் ஜூ தாரின் மகள் ஆவார். தனது தந்தையின் மூலம் யோகக் கலையினைக் கற்றுக்கொண்டார். 

மாதவ் ஜூ தர் மாதா ஷரிகாவின் ( காளி ) தீவிர பக்தர் ஆவார். பவானி, இறை நம்பிக்கையில் தனது தந்தையைப் பின்பற்றினார்.

## தொழில் வாழ்க்கை
சிறு வயதிலேயே திருமணமான பிறகும், நள்ளிரவில் சாதனா எனும் வழிமுறையினைக் கடைபிடிப்பதற்காக ஹரி பர்பத்துக்குச் சென்றார். இந்த கடவுள் வழிபாட்டு முறையினால் தனது குடும்பத்தினரிடம் சிக்கல்களைச் சந்தித்தார்.

மாதா ரூபா பவானி கிபி 1721 இல் மாக் கட்'டு பச் சதத்தில் இறந்தார். இந்த நாள் சாஹிப் சப்தமி என்று காஷ்மீரில் உள்ள இந்துக்களால் அனுசரிக்கப்படுகிறது. 

## சான்றுகள்

பகுப்பு:1720 இறப்புகள்
பகுப்பு:1620 பிறப்புகள்
பகுப்பு:இந்தியப் பெண் கவிஞர்கள்
இலங்கை காட்டுக் கீச்சான்

**இலங்கை காட்டுக் கீச்சான்** (Sri Lanka woodshrike) (*Tephrodornis affinis* ) என்பது வாங்கிடே குடும்பத்தில் உள்ள ஒரு பறவையாகும். இது இலங்கையில் காணப்படுகிறது. இது சில நேரங்களில் சாதாரணக் காட்டுக் கீச்சானின் துணையினமாகக் கருதப்படுகிறது.

## மேற்கோள்கள்

*Rasmussen, P.C., and J.C. Anderton. 2005. Birds of South Asia. The Ripley guide. Volume 2: attributes and status. Smithsonian Institution and Lynx Edicions, Washington D.C. and Barcelona.

பகுப்பு:இலங்கைப் பறவைகள்
பகுப்பு:கீச்சான்